<classify> Owino aliyemaliza mkataba wake wa miaka miwili kuichezea Simba msimu uliomalizika hivi karibuni, alisema ni vigumu timu yoyote kupata mafanikio kwa kutumia wachezaji chipukizi bila ya kuchanganya wazoefu.Nimeshangazwa sana na utaratibu huo kwa sababu duniani kote tunaona timu zinavyofanya usajili kwa kuchanganya wachezaji wazoefu na chipukizi ili kuipa timu balansi lakini hapa Simba ni tofauti na ndiyo mana Yanga imekuwa ikifanya vizuri kuliko yenyewe,alisema Owino.Beki huyo aliyegoma kuongeza mkataba kutokana kuahidiwa maslahi madogo alisema hakuona sababu ya kufanya hivyo kwa sababu dalili zote za kuonekana hathaminiwi ndani ya timu hiyo aliziona mapema kwa kuwekwa benchi na huku uongozi ukiwa mstari wa mbele kulisapoti.Msimu mzima nimekuwa nikakaa benchi na uongozi ndiyo sababu kubwa wakipanga kunitimua baada ya ligi kumalizika lakini wakajidai kutaka kuniongeza mkataba kwa dau dogo wakijua nisingekubali, alisema Owino.Owino alisema baada ya kuachana na timu hiyo anarudi kwao Uganda kuangalia utaratibu wa kutafuta timu ya kuchezea na anaamini hatoweza kukosa kutokana na kiwango alichokuwa nacho.Owino alijiunga na Simba misimu miwili iliyopita akitokea URA ya Uganda huku hiyo, ikiwa ni mara ya pili baada ya ile ya awali kupata majeruhi ya goti yaliyomweka nje kwa muda mrefu kabla ya kwenda India kutibiwa na alipopona alisajiliwa na Azam na baadaye kurudi kwao Uganda.  <topic>: MICHEZO 